Nafta i nacionalizam:prodaja crnog zlata u cilju ostvarenja političkih ambicija
Naftom u Venezueli, kao u mnogim drugim državama, raspolaže državna kompanija. Veliki broj zemalja zabranio je pristup zapadnim naftnim
Drastičan pad cijena nafte je utjecao na zemlje u kojima kompanije u državnom vlasništvu imaju ekskluzivno pravo na istraživanje i proizvodnju crnog zlata. Analitičari ističu da mnoge države koriste prihode od prodaje nafte kako bi postigle ideološke ciljeve i ojačale svoj uticaj. Pad cijena bi međutim mogao da utiče na takvu politiku. Cijena nafte drastično je pala, sa rekordnih 147 dolara po barelu početkom godine na manje od 55 dolara u zadnje vrijeme. Analitičari ističu da to utječe na države - izvoznice nafte, koje prihode koriste za ostvaranje svojih ideoloških ambicija. Jačanje ruske vojske, kako se vjeruje, potpomognuto je novcem od prodaje nafte. Iran koristi svoje prihode da bi ojačao utjecaj na Bliskom istoku i suprostavio se sankcijama uvedenim zbog nuklearnog programa. Predsjednik Venecuele Hugo Chavez postao je dovoljno moćan i utjecajan da se suprostavi američkoj politici na Zapadnoj hemisferi, I to zahvaljujući stalnom prilivu prihoda od nafte. Pad cijena bi međutim mogao oslabiti moć vlada tih zemalja, kaže analitičar za energetska pitanja na univerzitetu Rice, Kenneth Medlock U Iranu raste zabrinutost da bi se zbog pada prihoda od nafte, zemlja mogla suočiti s ekonomskom krizom i to u trenutku kada se predsjednik Mahmoud Ahmadinejad priprema za izbore naredne godine. U Venezeli bi moglo biti igroženo finansiranje socijalnih programa i drugih inicijativa usmjerenih ka izgradnji socijalističke države predsjednika Chaveza. On je međutim nedavno, pokušao da umanji značaj pada cijena nafte. Hugo Chavez, predsjednik Venezuele Opozicija u Venecueli je međutim ostvaraila značajne pobjede na lokalnim izborima prošle nedjelje, dijelom zahvaljujući strahovanju od pogoršanja ekonomske situacije. Naftom u Venezueli, kao u mnogim drugim državama, raspolaže državna kompanija. Veliki broj zemalja zabranio je pristup zapadnim naftnim kompanijama, pozivajući se na mjeru poznatu kao nacionalni resurs. Naftni giganti poput Exxson Mobile sada imaju kontrolu nad mnogo manjim zalihama nafte, kaže direktor naftne kompanije Conoco-Philips James Mulva, i dodaje: Jedan od razloga za to leži u činjenici da pojedine zemlje vjeruju da državne kompanije mogu efikasnije zaštititi naftno bogastvo. Analitičar za energetska pitanja u washingtonskom institutu Cato, Jerry Taylor međutim smatra da postoji još jedan razlog: Gospodin Taylor ističe da je ARAMCO iz Saudijske Arabije primjer efikasne i produktivne državne naftne kompanije, ali da su mnoge druge, poput meksičkog PEMEX -neefikasne I neproduktivne. Još jednom Kenneth Medlock sa Univerziteta Rice: Mogućnost vađenja većih količina nafte i povećanih prihoda mogla bi biti primamljiva za vlade, čime bi pružila šansa zapadnim naftnim kompanijima na uštrb politike nacionalnih resursa.